బడ్జెట్‌ ప్రసంగంలో.. ఆర్థిక వ్యవస్థ ఎదుర్కొంటున్న సమస్యలు, వ్యవసాయ సంక్షోభం, పెట్రో ధరల పెరుగుదల వంటి అంశాల ప్రస్తావనే తీసుకురాలేదు. తెలివితక్కువగా తీసుకున్న పెద్దనోట్ల రద్దు నిర్ణయం వల్ల లక్షలాది సూక్ష్మ, చిన్న పరిశ్రమలు మూతపడ్డాయి. లక్షల మంది ప్రజలకు పని దొరకకుండా పోయింది. దేశానికి ఆహార భద్రత ఇచ్చే మన రైతులు ఈ ఐదేళ్లలో కేంద్ర ప్రభుత్వం నుంచి సవతి తల్లి చేష్టల ధోరణిని ఎదుర్కొన్నారు. దీనివల్ల రికార్డు స్థాయిలో రైతుల ఆత్మహత్యలు చోటు చేసుకున్నాయి. ఇప్పటికే భారత ప్రజలు పెట్రో ఉత్పత్తుల కోసం ప్రపంచంలోనే అత్యధిక ధరలు చెల్లిస్తున్నారు. ప్రపంచ వ్యాప్తంగా వీటి ధరలు తగ్గుతుంటే మన దేశంలో మాత్రం ప్రభుత్వం విధిస్తున్న పన్నుల కారణంగా పెట్రోల్, డీజిల్‌ ధరలు పెరిగిపోతున్నాయి’’ అని థరూర్‌ విమర్శలు గుప్పించారు.